**Scrisoare informativă**

**Stimați colegi!**

În perioada 12 – 13 aprilie 2024, Asociația medicală Program educațional în boli digestive si metabolice în parteneriat cu Societatea Gastroenterologilor și Hepatologilor din Republica Moldova, Disciplina de gastroenterologie, Laboratorul de gastroenetrologie a Universității de Stat de Medicină și Farmacie „Nicolae Testemițanu” organizează al VII -tea ediție a Cursului interdisciplinar în boli digestive și metabolice cu participare internațională cu genericul „Abordarea metabolică a patologiei hepatice: țesut adipos ca organ metabolic.”

**Publicații**

Cu prilejul Cursului este preconizată editarea culegerii de lucrări ştiinţifice

Data limită de prezentare a publicațiilor – 25 martie 2024.

**Ghidul pentru autori**

Se acceptă spre publicare manuscrise în limbile română, rusă, engleză.

**Tehnoredactarea manuscrisului**

**Textul articolelor originale** (experimentale sau clinice) cu un volum de până la 12 pagini va

include: CZU, introducere, scopul cercetării, materiale și metode, rezultate obținute, discuții,

concluzii și bibliografie (Tabelele și ilustrațiile incluse nu se calculează în volum).

**Articolele medico-sociale, articolele de sinteză și materialele cu tematică farmaceutică** nu

vor depăși 18 pagini și vor conține cel mult 50 de referințe.

Se acceptă următoarele formate de text pentru manuscrisul principal: Microsoft Word și formatele ,,.doc“, ,,.docx“. Textul va fi printat în stilul Times New Roman, mărimea 14, la 1,5 intervale, cu câmpul de 2,5 cm pe toate laturile.

**Structura unui manuscris** pentru publicare trebuie să respecte următoarea consecutivitate:

* **CZU** (UDC în Eng, УДК în Rusă, se scie o singură dată), se poate solicita prin expedierea titlului și rezumatului articolului cu cuvintele cheie incluse la adresa e-mail: pasd.library@usmf.md
* **Titlul** (se va scrie cu majuscule)
* **Numele și prenumele complete ale autorului** (autorilor)
* **Afilierile autorului** (autorilor) (vă rugăm să indicați toate instituțiile medicale afiliate cu atribuirea numărului în ordinea citării)
* **Rezumatul articolului** este compus din: introducere, materiale și metode, rezultate, concluzii, cuvinte cheie, limitat la maximum 250 de cuvinte. Rezumatul articolului va fi prezentat în trei limbi Romană și versiunile traduse în Engleză (Title, Summary, Keywords) şi Rusă (Название, Резюме, Ключевые слова).
* **Textul articolului va conține:** Introducere; Scopul cercetării; Materiale și metode; Rezultate; Discuții; Concluzii; Lista abrevierilor utilizate (dacă este cazul); Mulțumiri; Declarație de conflict de interese; Declarația de finanțare (dacă este cazul); și Bibliografie.
* **Bibliografia** va corespunde cerințelor internaționale Committee of Medical Journal Editors față de publicațiile medico-biologice. În text, citările se fac prin indicarea între bare drepte [ ] a poziției din lista bibliografică.

Referințele bibliografice vor fi prezentate la sfârșitul lucrării în ordinea apariției în text, fiind numerotate, sau aranjate conform citării în manuscris. Bibliografia utilizată va fi prezentată în conformitate cu standardul național ”SM ISO 690:2012 Informare şi documentare. Reguli pentru prezentarea referințelor bibliografice și citarea resurselor de informare”, aprobat de către Institutul de Standardizare din Moldova.

DIŢA, M., VÂRLAN, M. Autocontrolul, stabilitatea emoţională şi comportamentul la preadolescenţi. In: Psihologie. Pedagogie specială. Asistenţă socială. 2014, nr 1(34), pp. 1-7. ISSN 1857- 0224.

Reguli și exemple de prezentare a referințelor bibliografice și a citării resurselor de informare sunt date în anexa 9 a GHIDului DE REDACTARE A TEZEI DE DOCTOR / DOCTOR HABILITAT (<https://anacec.md/files/ghid-redactare-teza-final.pdf>).

* **Sub textul principal pe pagini aparte se vor prezenta:** *tabele, ilustrații, figuri, anexe, descrierea datelor suplimentare. Legenda figurilor și tabelelor va fi redată pe baza lor.*
* **Materialele ilustrative** (fotografii, desene, figuri, scheme, diagrame), într-un număr minim, vor conține numărul în ordinea în care sunt citate. Fiecare ilustrație va avea un titlu laconic, care va fi scris cu caractere normale (regular) sub ilustrație. Pentru editare posibilă se prezintă diagramele în original, gama culorilor recomandată – diferite nuanțe de albastru.
* **Tabelele**. Fiecare tabel va fi creat cu dublu-spațiere. Enumerarea tabelelor va fi consecutivă, cu cifre arabe, în ordinea primei lor citări în text, scris cu caractere grase (bold), alinierea – pe stânga, deasupra tabelului. Fiecare tabel va avea un titlu laconic, care va fi scris cu caractere normale (regular) sub numărul tabelului. În interiorul tabelului nu se vor utiliza caractere bold.
* La finele manuscrisului se vor indica datele de contact al **autorul corespondent** (persoana care va răspunde la toate întrebările și va ajusta manuscrisul în caz de necesitate):

*Numele, prenumele; \_\_\_\_\_\_\_\_\_\_\_\_\_\_\_\_\_\_\_\_*

*Poziția, instituția; \_\_\_\_\_\_\_\_\_\_\_\_\_\_\_\_\_\_\_\_*

*tel.:\_\_\_\_\_\_\_\_\_\_\_\_\_\_\_\_\_\_\_\_\_\_*

*e-mail:\_\_\_\_\_\_\_\_\_\_\_\_\_\_\_\_\_\_\_\_\_\_*

**Dosarul final al publicației la depunere va include:**

* varianta electronică a manuscrisului
* declarația de confidențialitate (este anexa 2)

Comitetul Științific al Cursului va fi responsabil de examinarea primară a manuscrisului, completarea și aprobarea dosarului de publicare conform cerințelor.

**Toate fișierele care nu vor corespunde cerințelor vor fi respinse.**

**Responsabilii pentru recepţionarea lucrărilor:**

* **Diana Buga,**

Direcția transplantologie, Agenția de transplant

Tel.: 079615610

e-mail: diana.buga.atm@gmail.com

* **Victor Parvu**

Cercetător științific, Laboratorul de chirurgie reconstructivă a tractului digestiv

Tel.: 069342445

e-mail: vicu\_99@mail.ru